U skladu sa članom 5,26 i 27 Zakona o mladima (Sl.list CG br.25/19 od 30.04.2019, 27/19 od 17.05.2019), Opštinskom strategijom za mlade 2017-2021 (Sl.list br. 43/17 od 13.10.2017 ) i na osnovu člana 35 Statuta Opštine Tivat ( Službeni list Crne Gore-opštinski propisi 24/18 od 12.07.2018) Skupština Opštine na sjednici održanoj\_\_\_\_ donosi

**ODLUKU O IZMJENI I DOPUNI**

**ODLUKE**

**O**

**SPROVOĐENJU OMLADINSKE POLITIKE NA LOKALNOM NIVOU**

Član 1

Vrši se izmjena i dopuna Odluke o sprovođenju omladinske politike na lokalnom nivou broj: 0304-560-442 od 21.12.2017. godine

Član 2

U članu broj 4 nakon stava 3 dodaju se 4 i 5 stav koji glase:

Opština je dužna da nacrt lokalnog akcionog plana za mlade dostavi Ministarstvu, radi davanja mišljenja o njegovoj usaglašenosti sa Strategijom, najkasnije do 31. oktobra tekuće godine.

Opština je dužna da godišnji izvještaj o realizaciji lokalnog akcionog plana za mlade dostavi Ministarstvu, najkasnije do 15. februara tekuće godine za prethodnu kalendarsku godinu.

Član 8 mjenja se i glasi:

Radi podsticanja i unapređenja razvoja omladinske politike, jačanja saradnje i unapređenja položaja mladih na lokalnom nivou, u opštini se može obrazovati lokalni savjet za mlade, kao stručno-savjetodavno tijelo.

Lokalni savjet za mlade čine predstavnici organa opštine nadležnog za omladinsku politiku i nevladinih organizacija koje sprovode omladinsku politiku.

Najmanje jedan član savjeta iz stava 1 ovog člana je predstavnik nevladinih organizacija koje sprovode omladinsku politiku.

Predstavnik nevladinih organizacija koje sprovode omladinsku politiku je lice koje ima podršku najvećeg broja tih nevladinih organizacija i bira se putem javnog poziva.

Aktom o obrazovanju lokalnog savjeta za mlade, uređuje se broj, sastav, način izbora i rada savjeta i druga pitanja od značaja za njegov rad.

U članu broj 11 nakon stava broj 2 dodaju se 3, 4, 5 i 6 stav koji glase:

Obavljanje administrativno-tehničkih poslova potrebnih za redovno funkcionisanje omladinskih servisa, kao i ustupanje servisa na korišćenje drugim subjektima vrši Opština.

Opština, može povjeriti obavljanje administrativno-tehničkih poslova potrebnih za redovno funkcionisanje omladinskih servisa, putem javnog poziva.

Način funkcionisanja omladinskih servisa, uslovi i postupak ustupanja omladinskih servisa, uslovi i postupak sprovođenja javnog poziva za povjeravanje administrativno-tehničkih poslova, kao i bliži kriterijumi za subjekte koji sprovode omladinsku politiku, propisuje Opština.

Povjeravanje administrativno-tehničkih poslova na osnovu javnog poziva koji raspisuje Predsjednik Opštine i može se raspisati jednom godišnje.

Javni poziv se raspisuje u januaru mjesecu za godinu.

Poziv se objavljuje na sajtu opštine i oglasnoj tabli Opštine.

Poziv traje 30 dana od dana objavljivanja.

**Član 3**

Ova Odluka stupa na snagu osmog dana od dana objavljivanja u "Službenom listu Crne Gore-opštinski propisi".

OBRAĐIVAČ

Sekretarijat za mlade, sport i socijalna pitanja

PREDLAGAČ

PREDSJEDNIK

dr Siniša Kusovac

**OBRAZLOŽENJE**

**Pravni osnov** za donošenje Odluke o izmjeni i dopuni Odluke o sprovođenju omladinske politike na lokalnom nivou je novi Zakon o mladima (Sl.list CG br.25/19,27/19)

**Razlozi za donošenje odluke:**

Izmjene i dopune ove Odluke vršene su kako bi se ista terminološki uskladila sa novim Zakonom o mladima.

Pređašnjim zakonom o mladima rok za dostavljanje Opštinske strategije bio je do 1.marta tekuće godine dok je po novom Opština dužna da godišnji izvještaj o realizaciji sada novi termin Lokalni akcioni plan za mlade dostavi Ministarstvu, najkasnije do 15. februara tekuće godine za prethodnu kalendarsku godinu.

Takođe obzirom da je članom 26 I 27 zakonom o mladim da Opština propisuje bliže kriterijume za povjeravanje administrativno tehničkih poslova I sufinansiranje omladinskih servisa, javnim pozivom u dijelu ranije Odluke termin,,Javni konkurs mjenja se u Javni poziv”.

Sredstva za implementaciju ove Odluke planirana su Budžetom Opštine Tivat.